KKBKKJ के ट्रेलर में न दिखने पर पलक तिवारी बोलीं- जानती थी ये सलमान की फिल्म है
Kisi Ka Bhai Kisi Ki Jaan Trailer - टीवी एक्ट्रेस श्वेता तिवारी की बेटी पलक तिवारी सलमान खान की फिल्म ‘किसी का भाई किसी की जान’ से बॉलीवुड डेब्यू करने जा रही हैं। इस बीच हालिया इंटरव्यू में पलक ने बताया
टीवी एक्ट्रेस श्वेता तिवारी की बेटी पलक तिवारी सलमान खान की फिल्म ‘किसी का भाई किसी की जान’ से बॉलीवुड डेब्यू करने जा रही हैं। इस बीच हालिया इंटरव्यू में पलक ने बताया कि प्रोजेक्ट साइन करने से पहले ही उन्हें पता था कि बिग स्क्रीन पर उन्हें देखने के लिए कोई नहीं आ रहा है। पलक ने कहा उन्हें हमेशा से अहसास था कि ये सलमान की फिल्म है।
मैं इस फिल्म का हिस्सा होकर बहुत खुश हूं
कनेक्ट FM कनाडा को दिए इंटरव्यू में पलक तिवारी से किसी का भाई किसी की जान के ट्रेलर में उनकी गैरमौजूदगी पर सवाल किया गया और पूछा गया कि क्या इससे उन्हें परेशानी हुई?
इस पर पलक ने कहा- ‘मैं इस फिल्म का हिस्सा होकर बहुत खुश हूं और मुझे पता था कि मुझे देखने के लिए कोई नहीं आ रहा है। फिल्म में मेरे होने या न होने से कोई फर्क नहीं पड़ता।’
ये सलमान खान की फिल्म है
पलक ने आगे कहा- ये सलमान खान की फिल्म है और ये बात उन्होंने शुरू में बता दी थी। सच यह है कि इस फिल्म में हमारी कास्टिंग इसलिए हुई है क्योंकि हम कैरेक्टर्स में फिट बैठते हैं। मैं इस फिल्म में अपना कॉन्ट्रीब्यूशन देना चाहती थी, बिना यह सोचे कि फिल्म में कैसे अलग दिखूं।
सलमान के ड्रेस रूल वाले बयान पर पलक ने सफाई दी
दरअसल, एक इंटरव्यू के दौरान पलक ने कहा था कि सलमान खान की फिल्मों के सेट पर लड़कियों को डीप नेकलाइन वाली ड्रेस पहनने की परमिशन नहीं होती है। सलमान इसके खिलाफ हैं। पलक के इस बयान के लिए उन्हें खूब ट्रोल किया गया।
हालांकि, पलक ने बाद में सफाई देते हुए कहा -'इस बात को लोगों ने तरीके से लिया है। मैं कहना चाहती थी कि मैंने अपने सीनियर्स के सामने कैसे कपड़े पहनने को लेकर कुछ नियम बनाए हैं। इन लोगों को देखते हुए मैं बड़ी हुई हूं, ये मेरे आइडल हैं। सलमान खान भी उनमें से एक हैं।'
इस बयान की वजह से ट्रोलर्स के निशाने पर आईं थी पलक
पलक तिवारी ने इससे पहले एक इंटरव्यू में कहा था - मैं सलमान खान की फिल्म अंतिम में बतौर असिस्टेंट डायरेक्टर थी। मुझे नहीं लगता है कि कई लोगों को ये बात मालूम होगी, लेकिन सलमान सर का एक रूल है कि लड़कियों की मेरे सेट पर डीप नेकलाइन नहीं होनी चाहिए। सभी लड़कियां अच्छी तरह से कवर्ड होनी चाहिए।
पलक ने आगे कहा- ‘जब मेरी मां ने मुझे शर्ट-जॉगर पहनकर पूरी तरह से कवर्ड होकर सेट पर जाते देखा तो उन्होंने पूछा कि इतने अच्छे से तैयार होकर कहां जा रही हो? मैंने कहा सलमान सर के सेट पर जा रही हूं। मां ने कहा- वाह गुड गर्ल।’
पलक ने सलमान के इस रूल की वजह बताई थी
पलक वजह बताते हुए कहा था- वो ट्रेडिशनलिस्ट हैं। उनका कहना है कि जो पहनना है वो पहनो, लेकिन उन्हें हमेशा ये लगता है कि उनके साथ काम करने वाली लड़कियां सुरक्षित रहनी चाहिए। अगर आसपास आदमी होते हैं, जिन्हें वो पर्सनली नहीं जानते हैं तो वो वहां पर किसी पर भरोसा नहीं करते हैं।